
R E F E R A T  D E  A P R O B A R E
aprobarea prelungirii valabilităţii Planului Urbanistic General 
al Municipiului Brad


	Planul Urbanistic General al Municipiului Brad a fost aprobat prin Hotărârea Consiliului Local al Municipiului Brad nr. 101/1999, cu termen de valabilitate 31 decembrie 2009 şi prelungit prin Hotărârea Consiliului Local nr. 161/2012, Hotărârea Consiliului Local nr. 43/2016 și respectiv  Hotărârea Consiliului Local nr. 181/2018 cu valabilitate până la data aprobării noului PUG, dar nu mai târziu de 31 decembrie 2023.
[bookmark: REFsp23rtd4][bookmark: REF11][bookmark: REF12][bookmark: REF13][bookmark: REF14]Conform prevederilor art. III din O.U.G. nr. 51/2018 pentru modificarea Legii nr. 350/2001 privind amenajarea teritoriului şi urbanismul şi pentru prorogarea unor termene: „Termenul prevăzut la art. II din Ordonanţa de urgenţă a Guvernului nr. 85/2012 pentru modificarea alin. (1^3) al art. 46 din Legea nr. 350/2001 privind amenajarea teritoriului şi urbanismul, publicată în Monitorul Oficial al României, Partea I, nr. 845 din 13 decembrie 2012, aprobată prin Legea nr. 131/2013, astfel cum a fost modificat prin Legea nr. 303/2015, publicată în Monitorul Oficial al României, Partea I, nr. 898 din 3 decembrie 2015, se prorogă până la data de 31 decembrie 2023”.
[bookmark: REF2][bookmark: REF3][bookmark: REF4][bookmark: REF5][bookmark: REF6]Conform prevederilor art. I din Ordonanța nr. 33 din 24 august 2023 privind prorogarea unor termene în domeniul urbanismului şi al construcţiilor ”Termenul prevăzut la art. II din Ordonanţa de urgenţă a Guvernului nr. 85/2012 pentru modificarea alin. (1^3) al art. 46 din Legea nr. 350/2001 privind amenajarea teritoriului şi urbanismul, publicată în Monitorul Oficial al României, Partea I, nr. 845 din 13 decembrie 2012, aprobată prin Legea nr. 131/2013, astfel cum a fost modificată prin Legea nr. 303/2015, publicată în Monitorul Oficial al României, Partea I, nr. 898 din 3 decembrie 2015, se prorogă până la data de 31 decembrie 2026”.
	Articolul unic din Legea nr. 324/2015 la pct.1 (1^8) lit. a) prevede că: „Propunerea justificată de actualizare sau de prelungire a valabilităţii documentaţiei de urbanism se realizează în baza analizei informaţiilor statistice disponibile privind dinamica economică, socială şi teritorială, în baza studiilor de specialitate existente, precum şi în raport cu strategiile şi programele de dezvoltare de la nivel local, judeţean şi/sau naţional aprobate şi se avizează de către Ministerul Dezvoltării Regionale şi Administraţiei Publice, pentru municipii şi pentru unităţile administrativ-teritoriale din zonele funcţionale ale acestora”.
	Prin adresa nr. 227359/18.12.2023, Ministerul Dezvoltării, Lucrărilor Publice şi Administraţiei a avizat favorabil prelungirea termenului de valabilitate a Planului Urbanistic General al Municipiului Brad până la intrarea în vigoare a noului Plan Urbanistic General, dar nu mai târziu de 31 decembrie 2026.
În contextul celor de mai sus, am inițiat prezentul proiect de hotărâre prin care am propus prelungirea valabilităţii Planului Urbanistic General al Municipiului Brad până la data aprobării noului PUG, dar nu mai târziu de 31 decembrie 2026 și îl supun spre dezbatere și aprobare plenului Consiliului Local al Municipiului Brad în  forma prezentată.
Invoc în susţinerea propunerii mele prevederile art. II din Legea nr. 303/2015 pentru modificarea art. 46 din Legea nr. 350/2001 privind amenajarea teritoriului şi urbanismul, ale art. I din Ordonanța nr. 33/2023 privind prorogarea unor termene în domeniul urbanismului şi al construcţiilor, ale art. 46 alin.(1^3) din Legea nr. 350/2001 privind amenajarea teritoriului și urbanismul, cu modificările și completările ulterioare, ale Ordonanţei de Urgenţă a Guvernului nr. 85/2012 pentru modificarea alin. (1^3) al art. 46 din Legea nr. 350/2001 privind amenajarea teritoriului şi urbanismul, cu modificările și completările ulterioare, ale art. unic pct.1 alin. (1^8) lit. a) din Legea nr.324/2015 pentru modificarea şi completarea Legii nr. 350/2001 privind amenajarea teritoriului şi urbanismul, cu modificările şi completările ulterioare, ale art. 129 alin. (2) lit. c) și alin. (6) lit. c) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

